CELEX: 32016R0896
Language: et
Date: 2016-06-08 00:00:00
Title: Komisjoni rakendusmäärus (EL) 2016/896, 8. juuni 2016, milles käsitletakse raudnaatriumtartraatide kasutamise lubamist kõikide loomaliikide söödalisandina (EMPs kohaldatav tekst)

9.6.2016   
            
            
               ET
            
            
               Euroopa Liidu Teataja
            
            
               L 152/3
            
         KOMISJONI RAKENDUSMÄÄRUS (EL) 2016/896,
   8. juuni 2016,
   milles käsitletakse raudnaatriumtartraatide kasutamise lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus raudnaatriumtartraatide lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse raudnaatriumtartraatide lubamist kõikide loomaliikide söödalisandina ning selle klassifitseerimist söödalisandite kategooriasse „tehnoloogilised lisandid“.
            
         
               (4)
            
            
               Euroopa Toiduohutusamet (edaspidi „toiduohutusamet“) jõudis oma 30. aprilli 2015. aasta arvamuses (2) järeldusele, et kavandatud kasutustingimuste korral ei avalda kõnealune valmistis kahjulikku mõju loomade ja inimeste tervisele ega keskkonnale. Toiduohutusamet otsustas ka, et kõnealuse valmistise kasutamine paakumisvastase ainena soolas võib anda häid tulemusi. Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodite kohta.
            
         
               (5)
            
            
               Raudnaatriumtartraatide hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „tehnoloogilised lisandid“ ja funktsionaalrühma „paakumisvastased ained“, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuni 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2015; 13(5):4114.
   
      LISA
      
                  Söödalisandi identifitseerimisnumber
               
               
                  Söödalisand
               
               
                  Koostis, keemiline valem, kirjeldus, analüüsimeetodid
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg toimeainet NaCl kg kohta
               
            
                  
                     Tehnoloogilised lisandid: paakumisvastased ained
                  
               
            
                  1i534
               
               
                  Raudnaatriumtartraadid
               
               
                  
                     Söödalisandi koostis
                  
                  Valmistis, mis sisaldab naatriumtartraatide ja raud(III)kloriidi vahelise kompleksimoodustumisreaktsiooni saadusi vesilahuses kontsentratsiooniga ≤ 35 massiprotsenti
                  
                     Toimeaine kirjeldus
                  
                  Raud(III) kompleks D(-)-, L(+)- ja meso-2,3-dihüdroksübutaandihapetega
                  
                               
                           
                           
                              Suhtarv: rauda ja mesotartraati 1:1
                           
                        
                               
                           
                           
                              Suhtarv: rauda ja kõiki tartraadi isomeere 1:1,5
                           
                        CASi number 1280193-05–9
                  Fe(OH)2C4H4O6Na
                  
                               
                           
                           
                              Kloriidi: ≤ 25 %
                           
                        
                               
                           
                           
                              Oksalaate: ≤ 1,5 %, väljendatult oksaalhappena
                           
                        
                               
                           
                           
                              Rauda: ≥ 8 % raud(III)
                           
                        
                     Analüüsimeetod
                      (1)
                  
                  Mesotartraadi ja D(-)-, L(+)-tartraatide koguse mõõtmine söödalisandis:
                  
                              —
                           
                           
                              kõrgefektiivne vedelikkromatograafia koos murdumisnäitajadetektoriga (HPLC-RI);
                           
                        Raua üldsisalduse määramine söödalisandis:
                  
                              —
                           
                           
                              induktiivsidestatud plasma aatomiemissioonspektroskoopia (ICP-AES) – EN 15510; või
                           
                        
                              —
                           
                           
                              induktiivsidestatud plasma aatomiemissioonspektroskoopia (ICP-AES) – EN 15621 rõhu all lagundatud proovist; või
                           
                        
                              —
                           
                           
                              induktiivsidestatud plasma aatomiemissioonspektroskoopia (ICP-AES) – EN ISO 11885; või
                           
                        
                              —
                           
                           
                              aatomabsorptsioonspektromeetria (AAS) – EN ISO 6869; või
                           
                        
                              —
                           
                           
                              aatomabsorptsioonspektromeetria (AAS) – komisjoni määrus (EÜ) nr 152/2009; (2) ning
                           
                        Naatriumi üldsisalduse määramine söödalisandis:
                  
                              —
                           
                           
                              induktiivsidestatud plasma aatomiemissioonspektroskoopia (ICP-AES) – EN 15510 või
                           
                        
                              —
                           
                           
                              induktiivsidestatud plasma aatomiemissioonspektroskoopia (ICP-AES) – EN 15621 rõhu all lagundatud proovist; või
                           
                        
                              —
                           
                           
                              induktiivsidestatud plasma aatomiemissioonspektroskoopia (ICP-AES) – EN ISO 11885; või
                           
                        
                              —
                           
                           
                              aatomabsorptsioonspektromeetria (AAS) – EN ISO 6869; ning
                           
                        Kloriidi üldsisalduse määramine söödalisandis:
                  
                              —
                           
                           
                              titrimeetria –määrus (EÜ) nr 152/2009 või ISO 6495.
                           
                        
               
                  Kõik loomaliigid
               
               
                  —
               
               
                  —
               
               
                  —
               
               
                  
                              1.
                           
                           
                              Söödalisandit kasutatakse ainult naatriumkloriidis (NaCl)
                           
                        
                              2.
                           
                           
                              Soovituslik miinimumkogus: 26 mg raudnaatriumtartraate NaCl kg kohta (vastab 3 mg rauale NaCl kg kohta)
                           
                        
                              3.
                           
                           
                              Soovituslik maksimumkogus: 106 mg raudnaatriumtartraate NaCl kg kohta
                           
                        
               
                  29. juuni 2026
               
            
         (1)  Analüüsimeetodite andmed on kättesaadavad referentlabori veebilehel: https://ec.europa.eu/jrc/en/eurl/feed-additives/evaluation-reports.
      
         (2)  Komisjoni 27. jaanuari 2009. aasta määrus (EÜ) nr 152/2009, milles sätestatakse proovivõtu- ja analüüsimeetodid sööda ametlikuks kontrolliks (ELT L 54, 26.2.2009, lk 1).